## TRAM d’Alacant va facilitar la mobilitat d’1,6 milions d’usuaris en abril

*** Suposa el 2,20 % més dels viatges registrats en el mateix període de l’any passat i 34.618 desplaçaments més
* La línia 2 va ser la més utilitzada, amb 667.786 moviments, i Luceros l’estació amb més trànsit, amb 290.551 viatges**

TRAM d’Alacant va desplaçar el mes d’abril passat 1.610.988 usuaris, xifra que representa el 2,20 % més dels desplaçaments realitzats en el mateix període de l’any passat, i 34.618 viatges més. El dia de més trànsit va ser el Dimecres Sant, 16 d’abril, amb 76.810 passatgers.

En el seu conjunt, Ferrocarrils de la Generalitat Valenciana (FGV) va sumar en març, entre Metrovalencia (7.439.936 passatgers) i TRAM d’Alacant (1.610.988 usuaris), un total de 9.050.924 moviments.

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada, amb 667.786 moviments, seguida de la línia 1, que comunica Luceros i Benidorm, que en l’actualitat es troba en obres entre les estacions d’Hospital Vila i Benidorm, la qual va arribar a 306.439; la línia 3, que enllaça Luceros amb El Campello, 255.258; la línia 4, que unix Luceros amb Plaza La Coruña, en va sumar 185.058; la línia 5, nexe d’unió entre Porta del Mar i Plaza La Coruña, en va registrar 88.329, i la línia 9, que discorre entre Benidorm i Dénia, va acumular 108.118 viatges.

**Luceros, l’estació més transitada**

En el trànsit per estacions, Luceros va obtindre 290.551 passatgers i Mercado, 192.636. Les van seguir Sant Vicent del Raspeig, amb 111.311; Marq-Castillo, amb 89.099, i Benidorm, amb 55.570 usuaris.

D’ací al dècim lloc es van situar El Campello, amb 52.576; Pintor Gastón Castelló, amb 51.586; Bulevard del Pla, amb 49.023; Garbinet, amb 48.504, i Santa Isabel, amb 42.077 moviments.

Fecha: 14/05/2025